૩,૪ અને ૫મી જાન્યુઆરી, ૨૦૨૦ દરમ્યાન ગુજરાતભરના બ્રાહ્મણોની મેગા બ્રાહ્મણ સમીટ -૨ અને બ્રહ્મ ગૌરવ એવોર્ડ-૨નું આયોજન કરવામાં આવ્યું છે, જેને લઇ તડામાર તૈયારીઓ ચાલી રહી છે. તા. ૩જી જાન્યુઆરીએ, મેગા બ્રાહ્મણ સમીટના પ્રથમ દિવસે રાજયના મુખ્યમંત્રી વિજયભાઇ રૂપાણી, નાયબ મુખ્યમંત્રી નીતિનભાઇ પટેલ, વિધાનસભાના અધ્યક્ષ રાજેન્દ્રભાઇ ત્રિવેદી, ગૃહરાજયમંત્રી પ્રદીપસિંહ જાડેજા અને મંત્રી વિભાવરીબહેન દવે સહિતના મહાનુભાવો, સંતો-મહંતો, પૂજય શ્રી રમેશભાઇ ઓઝા સહિતના સુપ્રસિધ્ધ કથાકારો ખાસ ઉપસ્થિત રહેશે.